ז'יגמונד פלד

ז'יגמונד פלד על הבמה בסביבות [[1900]]
קברו ביחד עם בנו מתיאש ב[[בית הקברות היהודי ברחוב קוזמה]]
ז'יגמונד פלד (במקור זיגמונד רוזנפלד, בהונגרית: Feld Zsigmond; ספאצה, 9 באפריל 1849 – בודפשט, 2 בנובמבר 1939)<ref></ref> היה שחקן, במאי תיאטרון, אביהם של השחקנית אירן פלד, השחקן מתיאש פלד ושל העיתונאי אאורל פלד.

== ביוגרפיה ==
זיגמונד רוזנפלד נולד במשפחה יהודית כבנם של מוריץ רוזנפלד ושל קטלין זליג. הוריו התכוונו שהוא יהיה סוחר, אבל הוא הפך בסתר לשחקן. השלים את לימודיו בבית הספר לתיאטרון בווינה, ולאחר מכן יצא לסיור לימודי בגרמניה. הוא הופיע בווינה מ-1870. בשנת 1875, אלבין סבובודה החתים אותו על חוזה בחוג התיאטרון של הפארק העירוני של בודפשט, הוא גם הופיע בתיאטרון הגרמני ברחוב דיאפיו (Gyapjú). ב-1876 מונה למנהל "תיאטרון הרמינהשטדטר" (Herminastädter Theater). מ-1879 שכר את התיאטרון Városligeti Szinkör, ומ-1888 ארגן בקביעות מופעי ילדים.

בשנים 1889 עד 1894 ניהל את "תיאטרון הילדים של הבירה" (Fővárosi Gyermekszínház) ברחוב רוטנבילר (Rottenbiller). בשנת 1908, הקים תיאטרון בבניית אבן במקום בו עמד תיאטרון הקיץ שלו מעץ בפארק העירוני של בודפשט, שאותו כינה "תיאטרון בודפשט" שלוש שנים מאוחר יותר. הוא החליט לפרוש ב-1926, ובנו מאתיאש פלד המשיך לנהל את התיאטרון. פלד תמיד דיבר במבטא גרמני, הוא לא הצליח לנטוש את זה לגמרי, בגלל זה הוא שיחק בעיקר תפקידים קומיים. בנוסף לבידור "הזול בחורשה", התארחו בתיאטרון שלו גם אמנים זרים מצטיינים של התקופה. בתיאטרון הוצגו אופרטות פופולריות, הצגות עם וקומדיות, שרובן הוצגו בהצלחה גם בתוכניות "תיאטרון העם", תיאטרון הקומדיה של בודפשט ו"התיאטרון ההונגרי". המופעים של פלד בהונגרית סובסדו על ידי עיריית בודפשט והן מילאו תפקיד מרכזי ב"לידתם" של "הבורגנות הדוברת ההונגרית".

פלד נתן חסות לשחקנים רבים שהתפרסמו מאוחר יותר (לינה ניקו, אנטל ניאראי, אוסקר ברגי, שאנדור גות), והוא היה גם דמות פופולרית בפארק העירוני של בודפשט, שכן "אבא" פלד איפשר לבקר בתיאטרון שלו גם לצופים שלא יכלו לשלם.

== תפקידיו החשובים יותר ==
* הכומר מקירשפלד (לודוויג אנצנגרובר)
* הכומר אוולד (ראופך: הטוחן וילדו)
* נרקיס (Brachvogel).

== משפחתו ==
אשתו הייתה קטלין פּלש (1857–1926), בתם של מתיאש פלש, יצרן אלכוהול וחומץ, ושל רוזליה הס. הם נישאו ב-6 בינואר 1876 בבודפשט.<ref></ref>

ילדיהם:
* מתיאש פלד (1876–1953) שחקן, במאי תיאטרון. אשתו הראשונה הייתה אילונה קרדוש, השנייה הייתה מאריה וומבדיץ'.
* אאורל פלד (1877–1970) עיתונאי, במאי תיאטרון, מתרגם ספרותי. בעלה של הזמרת סרנה סיקלאי.
* אלזה פלד (1879–1884)
* אירן פלד (1880–1944) הייתה שחקנית.
* יאנוש רוזנפלד (1881–1903) היה חתן פרס בבירה.
* אולגה פלד (1883–1945) הייתה זמרת אופרה ומוציאה לאור של זיכרונותיו של אביה.
* מור רוזנפלד, בחיים הציבוריים פלד (1884–1917), מתמחה לעורך דין.
* ארנקה איזבלה פלד (1885–?). בעלה היה לוטננט יאנוש פאל אפיך.
* רז'ה רוזנפלד (1888–1889)
* גבריאלה פלד, אלה (1890–1940)<ref></ref>
* רוזה פלד (1893–1969). בעלה היה קארוי גארדוני.

== לקריאה נוספת ==
* [https://mek.oszk.hu/00300/00355/html/ABC03975/04299.htm לקסיקון ביוגרפי הונגרי I-II] . עורכת ראשית. אגנש קניירש. בודפשט, הוצאה לאור אקדמית, 1969-1967.
* [http://mek.niif.hu/02100/02139/html/sz07/146.html לקסיקון אמנויות התיאטרון ההונגרי] עורך ראשי. ג'רג' סקיי. בודפשט, הוצאה לאור אקדמית, 1994.
* לקסיקון יהודי הונגרי. עורך פטר אויווארי. בודפשט: . 1929. עמ' 268 [http://mek.oszk.hu/04000/04093/html/0276.html גישה מקוונת]
* שאנדור צ'ונטו: טאטה פלד, יוצר התיאטרון בפארק (2009) בודפשט, כרך 32, גיליון 9, [https://adtplus.arcanum.hu/hu/view/Budapest_2009/?query=%22Feld%20Zsigmond%22&pg=425&layout=s גישה מקוונת]

== קישורים חיצוניים ==

== הערות שוליים ==

קטגוריה:שחקני תיאטרון יהודים הונגרים
קטגוריה:מפיקי תיאטרון
קטגוריה:שחקני קולנוע וטלוויזיה יהודים הונגרים
קטגוריה:משפחת פלד
קטגוריה:מנהלי תיאטראות בהונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1849
קטגוריה:הונגרים שנפטרו ב-1939